
                                     Dokument parlamentar

V E N D I M
Nr. 01/2023
PËR SHPALLJEN E VAKANCËS SË AVOKATIT TË POPULLIT
Në mbështetje të nenit 61, të Kushtetutës, të neneve 3, 9 dhe 10 të ligjit nr. 8454, datë 4.2.1999, “Për Avokatin e Popullit”, i ndryshuar, si dhe të nenit 111, të Rregullores së Kuvendit,

KOMISIONI PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT
V E N D O S I:

I. Shpalljen e vakancës së Avokatit të Popullit.
II. Të ftohen për paraqitjen e kandidaturave për Avokat të Popullit, individët që:
             a) janë shtetas shqiptar
             b) kanë njohuri dhe veprimtari të shquara në fushën e lirive dhe të drejtave të njeriut dhe të                        

             ligjit
             c) shquhen për aftësi profesionale dhe figure të pastër etiko-morale
             ç) nuk janë të dënuar penalisht
             d) nuk janë deputet në legjislaturën e Kuvendit që bën propozimin a zgjedhjen
             dh) nuk bëjnë pjesë në parti apo organizata politike, nuk kryejnë veprimtari tjetër politike, 
             shtetërore e profesionale apo marrin pjesë në organizmat drejtues të organizatave shoqërore, 
             ekonomike dhe tregtare.
III. Shërbimet e Kuvendit të shpallin dhe të bëjnë publike vakancën në faqen zyrtare të Kuvendit.               

            Në shpallje të përcaktohet edhe dokumentacioni që duhet të shoqërojë propozimin e     

            kandidaturës, për vlerësimin e përmbushjes së kritereve ligjore.
IV. Afati i paraqitjes së kandidaturave të propozuara, shoqëruar me dokumentacionin përkatës,    

            përfundon 20 ditë nga data e publikimit të këtij vendimi.
V. Ky vendim hyn në fuqi menjëherë dhe publikohet në faqen zyrtare të Kuvendit.

